CELEX: 32020D0113
Language: ro
Date: 2020-01-23 00:00:00
Title: Decizia de Punere în Aplicare (UE) 2020/113 a Comisiei din 23 ianuarie 2020 de modificare a Deciziei 2009/11/CE privind autorizarea unor metode de clasificare a carcaselor de porc în Spania [notificată cu numărul C(2020) 232] (Numai textul în limba spaniolă este autentic)

27.1.2020   
               
               
                  RO
               
               
                  Jurnalul Oficial al Uniunii Europene
               
               
                  L 21/16
               
            
         DECIZIA DE PUNERE ÎN APLICARE (UE) 2020/113 A COMISIEI
         din 23 ianuarie 2020
         de modificare a Deciziei 2009/11/CE privind autorizarea unor metode de clasificare a carcaselor de porc în Spania
         [notificată cu numărul C(2020) 232]
         (Numai textul în limba spaniolă este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 20 literele (p) și (t),
         întrucât:
         
                     (1)
                  
                  
                     Secțiunea B.IV punctul 1 din anexa IV la Regulamentul (UE) nr. 1308/2013 prevede că, pentru clasificarea carcaselor de porc, conținutul de carne macră trebuie estimat prin metode de clasificare autorizate de Comisie, putând fi autorizate doar metodele de estimare confirmate statistic care se bazează pe măsurători fizice ale uneia sau mai multor părți anatomice ale carcasei de porc. Autorizarea metodelor de clasificare trebuie să fie condiționată de respectarea unei toleranțe maxime de eroare statistică în estimare. Această toleranță este definită în partea A din anexa V la Regulamentul delegat (UE) 2017/1182 al Comisiei (2).
                  
               
                     (2)
                  
                  
                     Prin Decizia 2009/11/CE a Comisiei (3) s-a autorizat utilizarea a nouă metode de clasificare a carcaselor de porc în Spania.
                  
               
                     (3)
                  
                  
                     Modificările aparatelor sau ale metodelor de clasificare nu trebuie permise decât dacă sunt autorizate în mod explicit printr-o decizie de punere în aplicare a Comisiei.
                  
               
                     (4)
                  
                  
                     Spania a solicitat Comisiei să retragă autorizația pentru metoda „Ultrafom 300” din lista metodelor autorizate pentru clasificarea carcaselor de porc pe teritoriul său, deoarece această metodă nu mai este utilizată pe teritoriul său.
                  
               
                     (5)
                  
                  
                     Spania a solicitat Comisiei să autorizeze pe teritoriul său o nouă metodă și formule actualizate pentru trei metode de clasificare a carcaselor de porc și a prezentat o descriere detaliată a testului de disecție, indicând principiile pe care se bazează aceste metode, rezultatele testului său de disecție și ecuațiile folosite pentru estimarea procentului de carne macră în protocolul prevăzut la articolul 11 alineatul (3) din Regulamentul delegat (UE) 2017/1182.
                  
               
                     (6)
                  
                  
                     Din examinarea acestei solicitări reiese că sunt îndeplinite condițiile de autorizare a metodelor de clasificare respective. Așadar, metodele de clasificare respective trebuie să fie autorizate în Spania.
                  
               
                     (7)
                  
                  
                     Prin urmare, Decizia 2009/11/CE trebuie modificată în consecință.
                  
               
                     (8)
                  
                  
                     Măsurile prevăzute de prezenta decizie sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTA DECIZIE:
         
            Articolul 1
            Decizia 2009/11/CE se modifică după cum urmează:
            
                        1.
                     
                     
                        Articolul 1 se modifică după cum urmează:
                        
                                    (a)
                                 
                                 
                                    primul paragraf se modifică după cum urmează:
                                    
                                                (i)
                                             
                                             
                                                litera (c) se elimină;
                                             
                                          
                                                (ii)
                                             
                                             
                                                litera (i) se înlocuiește cu următorul text:
                                                
                                                            „(i)
                                                         
                                                         
                                                            aparatul «gmSCAN» și metodele de estimare aferente, ale căror caracteristici sunt prezentate în partea 9 din anexă;”;
                                                         
                                                      
                                          
                                                (iii)
                                             
                                             
                                                se adaugă următoarea literă (j):
                                                
                                                            „(j)
                                                         
                                                         
                                                            aparatul «OptiScan TP» și metodele de estimare aferente, ale căror caracteristici sunt prezentate în partea 10 din anexă.”;
                                                         
                                                      
                                          
                              
                                    (b)
                                 
                                 
                                    al doilea paragraf se înlocuiește cu următorul text:
                                    „Metoda manuală ZP de măsurare cu ajutorul unei rigle, menționată la primul paragraf litera (g), este autorizată numai pentru abatoarele:
                                    
                                                (a)
                                             
                                             
                                                în care numărul de sacrificări nu depășește 700 de porci pe săptămână ca medie anual; și
                                             
                                          
                                                (b)
                                             
                                             
                                                care au o linie de sacrificare cu o capacitate de a prelucra cel mult 50 de porci pe oră.”
                                             
                                          
                              
                  
                        2.
                     
                     
                        Anexa se modifică în conformitate cu anexa la prezenta decizie.
                     
                  
         
            Articolul 2
            Prezenta decizie se adresează Regatului Spaniei.
         
         
            Adoptată la Bruxelles, 23 ianuarie 2020.
            
               
                  Pentru Comisie
               
               Janusz WOJCIECHOWSKI
               
                  Membru al Comisiei
               
            
         
         
            (1)  JO L 347, 20.12.2013, p. 671.
         
            (2)  Regulamentul delegat (UE) 2017/1182 al Comisiei din 20 aprilie 2017 de completare a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește grilele utilizate în Uniune pentru clasificarea carcaselor de bovine, porcine și ovine și în ceea ce privește raportarea prețurilor de piață ale anumitor categorii de carcase și animale vii (JO L 171, 4.7.2017, p. 74).
         
            (3)  Decizia 2009/11/CE a Comisiei din 19 decembrie 2008 de autorizare a unor metode de clasificare a carcaselor de porc în Spania (JO L 6, 10.1.2009, p. 79).
      
      
         
            ANEXĂ
            Anexa se modifică după cum urmează:
            
                        1.
                     
                     
                        Partea 3 se elimină.
                     
                  
                        2.
                     
                     
                        Părțile 5, 6 și 7 se înlocuiesc cu următorul text:
                        „Partea 5
                        
                        FAT-O-MEAT’ER (FOM II)
                        
                                 
                                    1.
                                 
                                 
                                    Normele prevăzute în această parte a anexei se aplică la clasificarea carcaselor de porc cu ajutorul aparatului «Fat-O-Meat’er (FOM II)».
                                 
                              
                                 
                                    2.
                                 
                                 
                                    Aparatul este o versiune nouă a sistemului de măsurare «Fat-O-Meat’er». FOM II este format dintr-o sondă optică dotată cu un cuțit, dintr-un dispozitiv de măsurare a grosimii având o distanță de operare cuprinsă între 0 și 125 mm și dintr-o consolă de colectare și analiză a datelor – Carometec Touch Panel i15 computer (Ingress Protection IP69K). Rezultatele măsurătorilor sunt convertite în conținut estimat de carne macră chiar de aparatul FOM II.
                                 
                              
                                 
                                    3.
                                 
                                 
                                    Conținutul de carne macră al unei carcase se calculează după următoarea formulă:
                                    Ŷ=69,592 – (0,741 × X1)+ (0,066 × X2)
                                    unde:
                                    
                                                Ŷ =
                                             
                                             
                                                procentul estimat de carne macră dintr-o carcasă;
                                             
                                          
                                                X1 =
                                             
                                             
                                                grosimea slăninii dorsale (inclusiv șoriciul), în milimetri, măsurată perpendicular pe partea posterioară a carcasei, la 6 cm de la linia mediană, între a treia și a patra ultimă coastă;
                                             
                                          
                                                X2 =
                                             
                                             
                                                grosimea mușchiului dorsal, în milimetri, măsurată în același timp, în același loc și în același mod ca X1.
                                             
                                          Această formulă este valabilă pentru carcasele cu o masă cuprinsă între 60 și 120 de kilograme (masa la cald).
                                 
                              
                           Partea 6
                        
                        AUTOFOM III
                        
                                 
                                    1.
                                 
                                 
                                    Normele prevăzute în această parte a anexei se aplică pentru clasificarea carcaselor de porc cu ajutorul aparatului «AutoFOM III».
                                 
                              
                                 
                                    2.
                                 
                                 
                                    Aparatul este dotat cu 16 transductoare ultrasonice de 2 MHz (Carometec A/S), distanța de operare dintre transductoare fiind de 25 mm. Datele ultrasonice includ măsurători ale grosimii grăsimii dorsale și ale grosimii mușchiului, precum și alți parametri asociați. Rezultatele măsurătorilor se convertesc în estimări ale procentului de carne macră cu ajutorul unui computer.
                                 
                              
                                 
                                    3.
                                 
                                 
                                    Conținutul de carne macră al unei carcase se calculează după următoarea formulă:
                                    Ŷ = 75,39088 – (1,39968 × R2P1) – (0,45787 × R2P4) – (0,47094 × R2P10) + (0,20349 × R4P6)
                                    unde:
                                    
                                                Ŷ =
                                             
                                             
                                                procentul estimat de carne macră dintr-o carcasă;
                                             
                                          
                                                R2P1 =
                                             
                                             
                                                grosimea medie a pielii;
                                             
                                          
                                                R2P4 =
                                             
                                             
                                                măsurătoarea P2 a grăsimii la poziția selectată, în mm;
                                             
                                          
                                                R2P10 =
                                             
                                             
                                                grăsimea minimă a secțiunii transversale, în mm;
                                             
                                          
                                                R4P6 =
                                             
                                             
                                                măsurătoarea 1 a grăsimii în punctul MFT selectat.
                                             
                                          Această formulă este valabilă pentru carcasele cu o masă cuprinsă între 60 și 120 kg (masa la cald).
                                 
                              
                           Partea 7
                        
                        METODA MANUALĂ (ZP)
                        
                                 
                                    1.
                                 
                                 
                                    Normele prevăzute în această parte a anexei se aplică la clasificarea carcaselor de porc prin «metoda manuală (ZP)» de măsurare cu ajutorul unei rigle.
                                 
                              
                                 
                                    2.
                                 
                                 
                                    Această metodă poate fi aplicată utilizând o riglă, clasificarea fiind făcută pe baza ecuației de predicție. Metoda se bazează pe măsurarea manuală, pe linia mediană a carcasei despicate, a grosimii grăsimii și a grosimii mușchiului.
                                 
                              
                                 
                                    3.
                                 
                                 
                                    Conținutul de carne macră al carcaselor se calculează după următoarea formulă:
                                    Ŷ = 66,324 – (0,526 × F) + (0,034 × M)
                                    unde:
                                    
                                                Ŷ =
                                             
                                             
                                                procentul estimat de carne macră din carcasă;
                                             
                                          
                                                F =
                                             
                                             
                                                grosimea minimă a grăsimii vizibile (inclusiv șoriciul), exprimată în milimetri, pe linia mediană a carcasei despicate (în milimetri), care acoperă mușchiul gluteus medius;
                                             
                                          
                                                M =
                                             
                                             
                                                grosimea mușchiului lombar, exprimată în milimetri, vizibilă pe linia mediană a carcasei despicate, măsurată ca distanța cea mai scurtă dintre partea anterioară (cranială) a mușchiului gluteus medius și marginea superioară (dorsală) a canalului rahidian.
                                             
                                          Această formulă este valabilă pentru carcasele cu o masă cuprinsă între 60 și 120 kg (masa la cald).”
                                 
                              
                  
                        3.
                     
                     
                        Se adaugă următoarea parte 10:
                        „Partea 10
                        
                        OPTISCAN TP
                        
                                 
                                    1.
                                 
                                 
                                    Normele prevăzute în această parte a anexei se aplică la clasificarea carcaselor de porc cu ajutorul aparatului «OptiScan TP».
                                 
                              
                                 
                                    2.
                                 
                                 
                                    Aparatul Optiscan-TP este dotat cu un sistem digital de generare a imaginilor care face o fotografie iluminată a celor două puncte de măsurare de pe carcase. Imaginile reprezintă baza pentru calcularea grosimii grăsimii și a mușchiului. Rezultatele măsurătorilor sunt convertite în conținut estimat de carne macră chiar cu ajutorul aparatului «Optiscan-TP». Fotografiile sunt salvate și pot fi supuse ulterior unui control. Interfața Bluetooth® integrată permite un transfer ușor al datelor.
                                 
                              
                                 
                                    3.
                                 
                                 
                                    Conținutul de carne macră al unei carcase se calculează după următoarea formulă:
                                    Ŷ = 67,496 – (0,522 × F) + (0,032 × M)
                                    unde:
                                    
                                                Ŷ =
                                             
                                             
                                                procentul estimat de carne macră dintr-o carcasă;
                                             
                                          
                                                F =
                                             
                                             
                                                grosimea minimă a grăsimii vizibile (inclusiv șoriciul), exprimată în milimetri, pe linia mediană a carcasei despicate, care acoperă mușchiul gluteus medius;
                                             
                                          
                                                M =
                                             
                                             
                                                grosimea mușchiului lombar, exprimată în milimetri, vizibilă pe linia mediană a carcasei despicate, măsurată ca distanța cea mai scurtă dintre partea anterioară (cranială) a mușchiului gluteus medius și marginea superioară (dorsală) a canalului rahidian.
                                             
                                          Această formulă este valabilă pentru carcasele cu o masă cuprinsă între 60 și 120 de kilograme (masa la cald).”